Tuis | Media Releases | Suid-Afrika word al hoe meer gewelddadig en 'n onveilige land om in te woon
Die polisie se misdaadstatistiek vir die 2018-19-boekjaar dien as bewys dat Suid-Afrika al hoe meer gewelddadig en onveilig word vir sy inwoners.
Die VF Plus bevraagteken die plaasmoordsyfer wat in die statistiek weergegee word en is van mening dit is nie korrek nie. Statistiek toon aan dat 47 moorde in 41 voorvalle plaasgevind het. Landbou-unies se statistiek toon 'n veel hoër moordsyfer.
Die regering sal sy verantwoordelikheid moet nakom en sal drastiese stappe moet neem om die strafregstelsel van Suid-Afrika reg te ruk sodat misdadigers boet vir hul misdrywe.
Misdadigers is nie meer bang vir die polisie of om 'n misdryf in Suid-Afrika te pleeg nie. Die burgers van die land het die volste reg om te sê hulle voel onveilig. Die staat het 'n verantwoordelikheid om die mense van die land te beskerm ingevolge die grondwetlike vereistes.